b'\n_START_ARTICLE_\n\xc5\xbdiv\xc4\x8dni sistem\n_START_PARAGRAPH_\n\xc5\xbd\xc3\xadv\xc4\x8dni sist\xc3\xa9m ali \xc5\xbe\xc3\xadv\xc4\x8devje pri \xc5\xbeivalih usklajuje dejavnosti mi\xc5\xa1i\xc4\x8dja, nadzira delovanje organov, konstruira in procesira podatke, ki jih posredujejo \xc4\x8dutila, ter inicira akcijo. Bistvena lastnost \xc5\xbeiv\xc4\x8devja je vzdra\xc5\xbenost._NEWLINE__NEWLINE_Glede na delovanje delimo:_NEWLINE__NEWLINE_-Somatsko \xc5\xbeiv\xc4\x8devje: deluje pod vplivom na\xc5\xa1e volje nadzira delovanje skeletnih mi\xc5\xa1ic. Ukazi nastajajo v velikih mo\xc5\xbeganih, ki so sede\xc5\xbe na\xc5\xa1e zavesti._NEWLINE__NEWLINE_-Vegetativno \xc5\xbeiv\xc4\x8devje: ni pod nadzorom velikih mo\xc5\xbeganov, deluje samostojno brez vpliva na\xc5\xa1e volje. Nadzira delovanje gladkih mi\xc5\xa1ic, sr\xc4\x8dne mi\xc5\xa1ice in \xc5\xbelez. \xc5\xbdivci tega \xc5\xbeiv\xc4\x8devja zbirajo informacije iz notranjih organov nato pa organom po\xc5\xa1lejo nazaj ukaze za delovanje._NEWLINE_Pri \xc5\xbeivalih z mo\xc5\xbegani \xc5\xbeiv\xc4\x8dni sistem ustvarja in vodi tudi mi\xc5\xa1ljenje, \xc4\x8dustva in celo smrt.\n_START_SECTION_\n\xc5\xbdiv\xc4\x8dni sistem vreten\xc4\x8darjev\n_START_PARAGRAPH_\n\xc5\xbdiv\xc4\x8dni sistem vreten\xc4\x8darjev navadno delimo na osrednji \xc5\xbeiv\xc4\x8dni sistem in obkrajni (periferni) \xc5\xbeiv\xc4\x8dni sistem. Osrednji \xc5\xbeiv\xc4\x8dni sistem sestavljajo mo\xc5\xbegani in hrbtenja\xc4\x8da (hrbtni mozeg), periferni \xc5\xbeiv\xc4\x8dni sistem pa vsi ostali \xc5\xbeivci in nevroni, ki niso del osrednjega \xc5\xbeiv\xc4\x8dnega sistema. Velika ve\xc4\x8dina tega, \xc4\x8demur navadno pravimo\xc2\xa0\xc2\xbb\xc5\xbeivci\xc2\xab\xc2\xa0\xe2\x80\x93 gre za snop aksonov \xc5\xbeiv\xc4\x8dnih celic \xe2\x80\x93 spada v periferni \xc5\xbeiv\xc4\x8dni sistemn. Tega lahko v grobem razdelimo na senzori\xc4\x8dne in motori\xc4\x8dne \xc5\xbeivce, slednjega pa nadalje v somatski (hotni) in avtonomni (vegetativni ali samodejni) \xc5\xbeiv\xc4\x8dni sistem.'